Apel la candidaturi pentru ambasadori CIVIS, adresat studenților Universității din București
Universitatea din București anunță deschiderea apelului la candidaturi pentru Ambasadori CIVIS, în cadrul căruia vor fi selectați trei studenți (câte unul pentru fiecare ciclu de studiu) pentru a servi ca ambasadori CIVIS și pentru a promova misiunea și obiectivele Alianței CIVIS în cadrul universităților de proveniență.
În funcție de anul de studiu în care se află studentul selectat și de performanța sa legată de activitățile CIVIS, ambasadorul va activa pentru o perioadă de maximum doi ani academici.
Principalele sarcini pe care le va avea de îndeplinit un astfel de student-ambasador vor fi:
· promovarea CIVIS în cadrul universității de proveniență.
· stabilirea unui prim contact între CIVIS și colegi, atât studenți ai Universității din București, cât și studenți din alte universități CIVIS, interesați să afle mai multe despre alianță.
Totodată, ambasadorul CIVIS va ajuta la organizarea diferitelor evenimente CIVIS din UB și va lucra în strânsă colaborare atât cu ceilalți ambasadori CIVIS din cadrul alianței, cât și cu Direcția Relații Internaționale a UB și Direcția Comunicare și Relații Publice a UB.
Criteriile de selecție sunt:
· Experiență anterioară cu programul de mobilitate Erasmus - de preferință într-una dintre Universitățile partenere.
· Calitatea de student/masterand/doctorand al UB
· Cunoaștere foarte bună a limbii engleze (nivel B2)
· Cunoașterea altor limbi străine utilizate în cadrul universităților partenere CIVIS.
· Foarte bune abilități de comunicare.
Studenții care sunt interesați să devină ambasadori CIVIS trebuie să trimită:
· un CV
· [bookmark: _GoBack]scrisoare de motivație, în care expune motivele pentru care dorește să devină ambasador CIVIS (maximum 200 de cuvinte)
· copie a certificatului de competențe lingvistice pentru limba engleză (obligatoriu)
· copie a certificatului de competențe lingvistice pentru o altă limbă străină (franceză, germană, greacă, italiană sau suedeză)
· Aplicația trebuie trimisă la adresa de email raluca.amza@erasmus.unibuc.ro până la 20 ianuarie 2020.
Candidații selectați vor fi invitați pentru un interviu într-o etapă ulterioară de selecție, iar rezultatele vor fi anunțate la sfârșitul lunii februarie 2021.

CIVIS este o Universitate Civică Europeană formată din alianța a opt instituții de top de învățământ superior și de cercetare din întreaga Europă: Aix-Marseille Université, National and Kapodistrian University of Athens, Universitatea din București, Université Libre de Bruxelles, Universidad Autónoma de Madrid, Sapienza Università di Roma, Stockholm University și Universitatea Eberhard Karls Tübingen.
CIVIS își propune să creeze un campus inter-universitar european cu adevărat unic în care studenții, academicienii, cercetătorii și personalul se vor deplasa și vor colabora la fel de liber ca în cadrul instituției de proveniență. Acesta va dezvolta un nivel profund de integrare europeană, implicând căi de învățare comune, dezvoltarea unor facilități de cercetare complementare și o varietate de parcursuri academice.
CIVIS va uni eforturile și experiențele pentru a dezvolta o Universitate Europeană cu legături puternice cu mediul său social și geografic local și cu o orientare către provocările globale.


